Ο **Γιόνας Ματσιούλις** (λιθουανικά: *Jonas Mačiulis*) (Κάουνας, 10 Φεβρουαρίου 1985) είναι Λιθουανός πρώην διεθνής καλαθοσφαιριστής, ο οποίος αγωνιζόταν ως σμολ φόργουορντ/πάουερ φόργουορντ.

Σταδιοδρομία σε συλλόγους
-------------------------

Ο Ματσιούλις εκκίνησε την επαγγελματική του σταδιοδρομία το καλοκαίρι του 2004, σε ηλικία 19 ετών. Έπαιξε στην ομάδα της Νεβέζις στο Πρωτάθλημα Λιθουανίας. Στη μοναδική του χρονιά σε αυτή την ομάδα είχε κατά μέσο όρο 13.6 πόντους και 5.6 ριμπάουντ ανά αγώνα. Το καλοκαίρι του 2005, πήρε μεταγραφή για τη Ζάλγκιρις όπου υπέγραψε συμβόλαιο τετραετούς διαρκείας. Βοήθησε την ομάδα του να πάρει το νταμπλ Λιθουανίας το 2007 και το 2008 Έμεινε στη Λιθουανία μέχρι το τέλος του συμβολαίου του, πραγματοποιώντας πολύ καλές εμφανίσεις και πετυχαίνοντας σπουδαίες διακρίσεις.

Τον Ιούλιο του 2009 υπέγραψε διετές συμβόλαιο με την Αρμάνι Μιλάνο όπου πραγματοποίησε εξαιρετικές εμφανίσεις μέχρι που υπέστη σοβαρό τραυματισμό στο γόνατο και αναγκάστηκε να μείνεις εκτός αγωνιστικής δράσης για εννέα μήνες, με αποτέλεσμα οι Ιταλοί να μην του προσφέρουν νέο συμβόλαιο. Το Φεβρουάριο του 2012 ανακοινώθηκε από την Μπανκάι με σκοπό να πάρει κάποια παιχνίδια και να βρεθεί σε φόρμα. Δύο μήνες αργότερα πήγε στη Σιένα παίζοντας μέχρι το τέλος της σεζόν.

Το καλοκαίρι του 2012 πήρε μεταγραφή για την ομάδα του Παναθηναϊκού υπογράφοντας μονοετές συμβόλαιο. Την πρώτη του χρονιά ως μέλος του Παναθηναϊκού βοήθησε πάρα πολύ την ομάδα του στην κατάκτηση του νταμπλ και στις εμφανίσεις στην Ευρωλίγκα που έφεραν την ομάδα λίγο πριν το Φάιναλ Φορ του Λονδίνου. έχοντας πολύ καλή συνεργασία με τους συμπαίχτες του και όντας σταθερός καθ' όλη τη διάρκεια της χρονιάς. Στο τέλος της σεζόν, υπέγραψε νέο συμβόλαιο για δύο χρόνια με τους πράσινους. Τη σεζόν 2013-14, κατέκτησε ξανά το νταμπλ στην Ελλάδα, νικώντας στον τελικό του Κυπέλλου Ελλάδας τον Άρη 90-53 με τον ίδιο να έχει 13 πόντους και τον Ολυμπιακό στη σειρά των τελικών του πρωταθλήματος με νίκες 3-2. Τελείωσε τη σεζόν με μέσο όρο 6.9 πόντους, 2.8 ριμπάουντ και 1.7 ασίστ σε 31 ματς της Α1 και βρέθηκε στην καλύτερη πεντάδα της διοργάνωσης ως καλύτερος φόργουορντ. Στην Ευρωλίγκα έφτασε μέχρι τα προημιτελικά όπου ο ΠΑΟ, αποκλείστηκε από την ΤΣΣΚΑ Μόσχας με 3-2 στη σειρά, ενώ ο ίδιος ήταν ο πρώτος σε συνολικά κλεψίματα στη διοργάνωση με 45. 

Αποχώρησε από τον Παναθηναϊκό το καλοκαίρι του 2014 και υπέγραψε στην Ισπανική Ρεάλ Μαδρίτης με την οποία κατέκτησε μια Ευρωλίγκα το 2015, νικώντας στον τελικό τον Ολυμπιακό με 78–59 και δυο Πρωταθλήματα Ισπανίας. Το 2016 ανανέωσε το συμβόλαιό του για δυο ακόμα χρόνια. Το 2017 κατέκτησε το κύπελλο Ισπανίας. Στις 2 Μαρτίου 2018 και αφού είχε λίγε συμμετοχές με τη φανέλα της Ρεάλ, ανακοινώθηκε το τέλος της συνεργασίας των δυο πλευρών. Στις 6 Μαρτίου ανακοινώθηκε από τη Λοκομοτίβ Κουμπάν, μέχρι το τέλος της σεζόν. Στη VTB Λίγκα αγωνίστηκε σε 10 αγώνες και είχε μέσο όρο 9,5 πόντους και 6 ριμπάουντ. 

Στις 9 Αυγούστου 2018, υπέγραψε στην ΑΕΚ. Το 2019 κατέκτησε το Διηπειρωτικό Κύπελλο, νικώντας στον τελικό τη Φλαμένγο 86-70 με τον ίδιο να έχει 17 πόντους και 3 ριμπάουντ. Στις 17 Μαρτίου 2019, τραυματίστηκε σοβαρά στον αριστερό αγκώνα και έχασε το υπόλοιπο της σεζόν. Στις 11 Ιουλίου 2019 ανανέωσε με την ΑΕΚ για ένα ακόμα χρόνο. Από τη σεζόν 2019-20, είναι ο αρχηγός της ομάδας. Τον Ιανουάριο του 2020, στα πλαίσια του Ελληνικού All-Star Game ο φόργουορντ της ΑΕΚ με 3.247 ήταν πρώτος στην ψηφοφορία των Ξένων Παικτών ως εκ τούτου, η μια ομάδα ονομάστηκε ομάδα Ματσιούλις με αρχηγό τον ίδιο. Στις 16 Φεβρουαρίου 2020, κατέκτησε το Κύπελλο Ελλάδας, με την ΑΕΚ να κερδίζει στον τελικό τον Προμηθέα Πατρών με 61-57. Στις 2 Αυγούστου 2020, ανανέωσε το συμβόλαιό του έως το τέλος της περιόδου 2020-21. Στις 15 Ιανουαρίου 2021, μπήκε στην πρώτη 15άδα των ξένων ριμπάουντερ (με 222 ριμπάουντ) στην ιστορία της ΑΕΚ στο Πρωτάθλημα, ξεπερνώντας τον Τζο Αρλάουκας. Στις 6 Ιουνίου 2021, έγινε ο πρώτος ξένος παίκτης στην ιστορία της *Ένωσης* σε εύστοχα τρίποντα στο Πρωτάθλημα Ελλάδας αφού έφτασε τα 88 τρίποντα σε 70 αγώνες. Επίσης μπήκε στην πρώτη 35άδα των ξένων με τα περισσότερα παιχνίδια (με 134) στο Πρωτάθλημα. Στις 9 Ιουνίου, μετά το τέλος των υποχρεώσεων με την ΑΕΚ, και την κατάκτηση της τρίτης θέσης στο Πρωτάθλημα Ελλάδας, ανακοίνωσε την αποχώρησή του από την ομάδα.

Στις 9 Σεπτεμβρίου 2021, ανακοίνωσε την απόσυρσή του από την ενεργό δράση σε ηλικία 36 ετών, μετά από 17 χρόνια πορείας.

Εθνική Ομάδα
------------

Ο Ματσιούλις με την εθνική ομάδαΟ Ματσιούλις έγινε μέλος της Εθνική Ομάδας Ανδρών Λιθουανία το 2007 και συμμετείχε στο Ευρωμπάσκετ στην Ισπανία, όπου η Λιθουανία κατέκτησε το χάλκινο μετάλλιο. Ήταν μέλος της Εθνικής του και το επόμενο καλοκαίρι στους Ολυμπιακούς του Πεκίνου. Συμμετείχε επίσης στο Ευρωμπάσκετ της Πολωνίας το 2009. Το 2010 στο Μουντομπάσκετ της Τουρκίας βοήθησε την ομάδα του να κατακτήσει το χάλκινο μετάλλιο. Ήταν και στους Ολυμπιακούς του 2012 στο Λονδίνο. Με την εθνική ομάδα κατέκτησε το αργυρό μετάλλιο στα Ευρωμπάσκετ του 2013 και 2015. Μάλιστα στο Ευρωμπάσεκτ του 2015 υπήρξε μέλος της καλύτερης πεντάδας αφού είχε 13.8 πόντους, 6.3 ριμπάουντ και 1.9 κλεψίματα, Συμμετείχε επίσης στους Ολυμπιακούς Αγώνες στο Ρίο το 2016, στο Ευρωμπάσκετ 2017 και στο Παγκόσμιο Κύπελλο 2019.

Είναι πέμπτος Λιθουανός όλων των εποχών με τις περισσότερες συμμετοχές (94).

Τίτλοι-Διακρίσεις
-----------------

### Συλλογικοί

#### Ζάλγκιρις Κάουνας

* 2x Πρωτάθλημα Λιθουανίας: (2007, 2008)
* 2x Κύπελλο Λιθουανίας: (2007, 2008)
* 2x Βαλτική Λίγκα: (2006, 2008)

#### Μοντεπάσκι Σιένα

* Πρωτάθλημα Ιταλίας: (2012)

#### Παναθηναϊκός

* 2x Πρωτάθλημα Ελλάδας: (2013, 2014)
* 2x Κύπελλο Ελλάδας: (2013, 2014)

#### Ρεάλ Μαδρίτης

* Ευρωλίγκα (2015)
* 2x Πρωτάθλημα Ισπανίας: (2015, 2016)
* Σούπερ Καπ Ισπανίας: (2014)
* 2x Κύπελλο Ισπανίας: (2015, 2017)
* Διηπειρωτικό Κύπελλο: (2015)

#### ΑΕΚ

* Διηπειρωτικό Κύπελλο: (2019)
* Κύπελλο Ελλάδας: (2020)

### Ατομικοί

* 3x Λιθουανικό All-Star Game: (2007, 2008, 2009)
* Λιθουανικό All-Star MVP: (2007)
* Βαλτική Λίγκα All-Star Game: (2008)
* 4x Ελληνικό All-Star Game: (2013, 2014, 2019, 2020)
* Καλύτερη πεντάδα στο Ελληνικό Πρωτάθλημα: (2014)
* Πρώτος στα κλεψίματα στην Ευρωλίγκα: (2014)
* Λιθουανός Αθλητής της χρονιάς: (2015)

### Εθνικοί

* Χάλκινο μετάλλιο στο Ευρωμπάσκετ του 2007
* Χάλκινο μετάλλιο στο Μουντομπάσκετ του 2010
* Αργυρό μετάλλιο στο Ευρωμπάσκετ του 2013
* Αργυρό μετάλλιο στο Ευρωμπάσκετ του 2015

Παραπομπές
----------

1. ↑  Draftexpress.com Profile.
2. ↑  «Στα πράσινα και ο Μασιούλις!». Ανακτήθηκε στις 20 Σεπτεμβρίου 2016.
3. ↑  Ιουλ. 2013 16:02, Δημοσίευση: 22. «Ανανέωσε ο Ματσιούλις». *www.sport24.gr* (στα Αγγλικά). Ανακτήθηκε στις 2 Αυγούστου 2020.
4. ↑  «Κολλημένος με τις κούπες! (vid+pics)». *www.gazzetta.gr*. Ανακτήθηκε στις 2 Αυγούστου 2020.
5. ↑  «Ποιος να συγκριθεί μαζί σου! (vid)». *www.gazzetta.gr*. Ανακτήθηκε στις 2 Αυγούστου 2020.
6. ↑  «Στην καλύτερη πεντάδα ο Ματσιούλις!». *www.gazzetta.gr*. Ανακτήθηκε στις 2 Αυγούστου 2020.
7. ↑  «ΤΕΛΟΣ ΚΑΙ... ΕΠΙΣΗΜΑ ΑΠΟ ΤΟΝ ΠΑΟ Ο ΜΑΤΣΙΟΥΛΙΣ». Ανακτήθηκε στις 20 Σεπτεμβρίου 2016.
8. ↑  «Ανακοίνωσε Ματσιούλις η Ρεάλ». *euroleague.sport24.gr*. Ανακτήθηκε στις 20 Σεπτεμβρίου 2016. [*νεκρός σύνδεσμος*]
9. ↑  «Επίσημο: Ανανέωσε με τη Ρεάλ ο Ματσιούλις». Ανακτήθηκε στις 20 Σεπτεμβρίου 2016.
10. ↑  ««Χώρισαν» οι δρόμοι Ματσιούλις και Ρεάλ! (pic)».. Ανακτήθηκε στις 2018-03-03.
11. ↑  «Ματσιούλις: «Κέρδισα τίτλους, φίλους και αναμνήσεις» (pic)».. Ανακτήθηκε στις 2018-03-03.
12. ↑  «Επίσημα στη Λοκομοτίβ ο Ματσιούλις (pic)».. Ανακτήθηκε στις 2018-03-06.
13. ↑  «Στην ΑΕΚ ο Ματσιούλις!» (στα αγγλικά).. Ανακτήθηκε στις 2018-10-15.
14. ↑  «Παγκόσμια ΑΕΚάρα με τον δικό της... Τζόρνταν!». *www.gazzetta.gr*. Ανακτήθηκε στις 17 Φεβρουαρίου 2019.
15. ↑  «Χειρουργήθηκε ο Γιόνας Ματσιούλις (photo)». *Eurohoops*. 8 Απριλίου 2019. Ανακτήθηκε στις 9 Απριλίου 2019.
16. ↑  «Επίσημο: Ματσιούλις 2020 στην ΑΕΚ! (pic)». *www.sdna.gr*. Ανακτήθηκε στις 11 Ιουλίου 2019.
17. ↑  Team, Allstarbasket (20 Αυγούστου 2019). «Ματσιούλις και Μαυροειδής οι νέοι αρχηγοί της ΑΕΚ». *AllStar Basket*. Ανακτήθηκε στις 30 Σεπτεμβρίου 2019.
18. ↑  «Team Calathes – Team Maciulis στο EKO All Star Game! | Gazzetta». *www.gazzetta.gr*. Ανακτήθηκε στις 7 Ιουνίου 2021.
19. ↑  «ΑΕΚ, ΑΕΚ, ΑΕΚ Κύπελλοοο! (pics & vids)». *www.gazzetta.gr*. Ανακτήθηκε στις 16 Φεβρουαρίου 2020.
20. ↑  «ΑΕΚ: Για τρίτη σεζόν ο Ματσιούλις! (pic)». *Eurohoops*. 2 Αυγούστου 2020. Ανακτήθηκε στις 2 Αυγούστου 2020.
21. ↑  «ΑΕΚ: Ο Ματσιούλις ξεπέρασε τον Αρλάουκας (vids) | Gazzetta». *www.gazzetta.gr*. Ανακτήθηκε στις 7 Ιουνίου 2021.
22. ↑  «Έγραψε ιστορία ο Ματσιούλις: Πρώτος ξένος «τρίποντος» της ΑΕΚ». *SDNA*. 7 Ιουνίου 2021. Ανακτήθηκε στις 7 Ιουνίου 2021.
23. ↑  «Ματσιούλις: "Δεν συνεχίζω στην ΑΕΚ"». *Eurohoops*. 9 Ιουνίου 2021. Ανακτήθηκε στις 10 Ιουνίου 2021.
24. ↑  «Ο Γιόνας Ματσιούλις ανακοίνωσε το φινάλε της καριέρας του». *www.sport24.gr*. Ανακτήθηκε στις 11 Σεπτεμβρίου 2021.
25. ↑  Ρήγας, Δημήτρης. «Παναθηναϊκός: Κορυφαίος στα κλεψίματα ο Ματσιούλις (video)». Ανακτήθηκε στις 20 Σεπτεμβρίου 2016.

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Διηπειρωτικό Κύπελλο καλαθοσφαίρισης 2019 (1η θέση) |
| --- |
|  |
| 
* 1 Τζέιμς
* 4 Ξανθόπουλος
* 5 Σάκοτα (C)
* 7 Τσαλμπούρης
* 8 Ματσιούλις
* 12 Λαρεντζάκης
* 21 Μωραΐτης
* 23 Γκρίφιν
* 24 Καββαδάς
* 25 Θίοντορ (MVP του Final Four)
* 26 Σαντ-Ρος
* 27 Ρογκαβόπουλος
* 31 Γιαννόπουλος
* 32 Χάντερ
 |
|  |
| 
* Προπονητής: Μπάνκι
* Βοηθοί προπονητή: Φαλέκας
* Καντζούρης
* Μάγειρας
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Κύπελλο Ελλάδας 2019-2020 (1η θέση) |
| --- |
|  |
| 
* 0 Ρέι
* 1 Τσάλμερς
* 4 Τολιόπουλος
* 5 Λάνγκφορντ
* 8 Ματσιούλις (C)
* 11 Γιάνκοβιτς
* 14 Κακλαμανάκης
* 15 Χρυσικόπουλος
* 16 Ζήσης (MVP Τελικού)
* 20 Γκίκας
* 22 Μαυροειδής
* 27 Ρογκαβόπουλος
* 31 Γιαννόπουλος
* 44 Σλότερ
* 45 Γκραντ
 |
|  |
| 
* Προπονητής: Παπαθεοδώρου
* Βοηθοί προπονητή: Λημνιάτης
* Συμεωνίδης
* Μενουδάκος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 799154260373324480003

 |

 |